ژوب : بلوچستان عوامی پارٹی ضلع ژوب انا صدر حاجی شاہ زمان کاکڑ امیر جماعت اسلامی سینیٹر سراج الحق نا قافلہ غا خودکش جلہو نا مذمت ء کرسا پارے کہ زندگی و موت اللہ نا دوٹی ءِ‘ ژوب اسہ پرامن و قبائلی ءُ علاقہ اسے داڑان ژوب انا پرامن حالیت آتے خراب کننگ مفک‘ اوپارے کہ سراج الحق آ جلہو اسہ لغوری اسے‘ اللہ نا فضل و کرم اٹ امیر جماعت اسلامی سراج الحق و اونا کل سنگت آک دا جلہو اٹ بچار۔ او دعا کرے کہ خودکش جلوہ نا ٹھپی تے اللہ دراخ جوڑ کے۔ نن جماعت اسلامی نا ڈکھ اٹ بریبر نا شریدار ان۔
(آن لائن)
